BUSD สเตเบิลคอยน์ ของ Binance ถูกทางการสหรัฐฯ สั่งให้เลิกผลิต
BUSD สเตเบิลคอยน์ ของ Binance ถูกทางการสหรัฐฯ สั่งให้เลิกผลิต 
13 ก.พ. 2566

BUSD สเตเบิลคอยน์ ของ Binance ถูกทางการสหรัฐฯ สั่งให้เลิกผลิต
โดย BUSD เป็นเหรียญสเตเบิลคอยน์ หรือเหรียญที่ถูกผูกมูลค่าไว้กับดอลลาร์สหรัฐในอัตราส่วน 1:1 ของแพลตฟอร์ม Binance
โดย BUSD ก็เป็นถึงสเตเบิลคอยน์ที่มีมูลค่ามากที่สุดเป็นอันดับ 3 โดยมีมูลค่าการหมุนเวียนอยู่ในระบบราว 5.4 แสนล้านบาท
เหรียญดังกล่าว ถูกผลิตขึ้นโดย Paxos Trust บริษัทการเงินดิจิทัล เป็นผู้ผลิตเหรียญสเตเบิลคอยน์ ทั้ง USDP และ BUSD
เมื่อไม่กี่ชั่วโมงที่ผ่านมา มีรายงานว่า Paxos Trust กำลังถูกสืบสวนและถูกกล่าวหา โดย ก.ล.ต. สหรัฐฯ ว่าการออกเหรียญสเตเบิลคอยน์ของทางบริษัท เป็นการออกหลักทรัพย์ที่ยังไม่ได้รับการจดทะเบียน
ในเวลาต่อมา The New York Department of Financial Services หรือ องค์กรการเงินแห่งนิวยอร์ก ได้มีการสั่งให้ Paxos Trust หยุดการออกสเตเบิลคอยน์ รวมถึงขอให้หยุดการผลิตเหรียญดังกล่าวลง
ล่าสุด เหรียญประจำแพลตฟอร์มของ Binance หรือ BNB ถูกเทขายจน -4.6%
ในขณะที่ BUSD ยังคงซื้อขายกันอยู่ที่ 1 ดอลลาร์สหรัฐ
โดยในช่วงเวลาเดียวกันนี้ CZ ผู้ก่อตั้ง Binance ก็ได้ออกมาแชร์โพสต์ส่วนตัวที่เคยโพสต์ไว้ช่วงต้นปีบนทวิตเตอร์ว่า “4” ตรงกับข้อที่ว่า “Ignore FUD, fake news, attacks, etc.”
หรือแปลว่า เมินเฉยต่อข้อความที่ทำให้เกิดความกลัว ข่าวปลอม และการโจมตี
ปัจจุบัน Binance เป็นแพลตฟอร์มซื้อขาย คริปโทเคอร์เรนซี ใหญ่สุดในโลก ซึ่งก็ต้องมาดูกันว่าการถูกทางการสหรัฐฯ เข้ามาควบคุมการสร้างสเตเบิลคอยน์นั้น จะกระทบต่อตลาดคริปโทเคอร์เรนซีโดยรวม ขนาดไหน..
References
-
-